2005. februárjától egy újabb nemzeti válogatott kispadján ült, a köztudatban csak „Tuta” bácsi névre keresztelt Zoran. A macedón válogatott irányítására kérték fel, amellyel a 2006-os svájci férfi Eb-re való kijutást kellett kiharcolnia. Az EB-re vezető út igen nehézkesnek bizonyult, hiszen a pótselejtezőn az Európában sokkal előkelőbb helyen rangsorolt Magyarország ellen kellett kivívnia a kijutást. Az 1. szkopjei mérkőzésen 3 góllal nyert a magyar válogatott (Macedónia-Magyarország 29:32), a békéscsabai visszavágón pedig 11-gyel (Magyarország-Macedónia 36:25). A kettős vereséget követően „Tuta” távozott a macedón csapat éléről. 2005-től egy rövid ideig az RK Vardar Skopje csapatát is irányította a szerb tréner, ám családi okok miatt lemondásra kényszerült. Összesen 3 macedón bajnoki mérkőzésen ült a Vardariak kispadján, 2 győzelmet és 1 vereséget könyvelhetett el (ez utóbbi vereséget a legnagyobb, városi rivális RK Metalurgtól szenvedte el).